|  |  |
| --- | --- |
|  | **OPĆINA MATULJI** |
| KLASA: 011-01/18-01/0010 URBROJ: 2156/04-01-3-02-18-0002 Matulji, 05.10.2018.  |  |

**JAVNO SAVJETOVANJE NA NACRT PRIJEDLOGA ODLUKE O VRIJEDNOSTI BODA KOMUNALNE NAKNADE**

Hrvatski sabor na sjednici održanoj dana 13. srpnja 2018. godine donio je Zakon o komunalnom gospodarstvu („Narodne novine“ br. 68/18), koji je stupio na snagu 4. kolovoza 2018. godine. Jedinice lokalne samouprave dužne su donijeti novu odluku o vrijednosti boda komunalne naknade (B) najkasnije 30 dana prije isteka kalendarske godine za koju su doneseni programi građenja i održavanja komunalne infrastrukture sukladno odredbi čl. 129. Zakona o komunalnom gospodarstvu

Sadašnja vrijednost boda (B) za izračun komunalne naknade utvrđena je u iznosu od 0,30 kn/m2 i jednaka mjesečnoj visini komunalne naknade po m2 korisne površine stambenog prostora u prvoj zoni Općine.

Budući da je Zakonom o komunalnom gospodarstvu propisano da je polazište za određivanje vrijednosti boda komunalne naknade (B) procjena troškova održavanja komunalne infrastrukture iz programa održavanja komunalne infrastrukture, uz

uzimanje u obzir i drugih predvidivih i raspoloživih izvora financiranja, predlaže se vrijednost boda komunalne naknade (B) na području Općine Matulji u visini od 5,87 kn/m2.

Prema prijašnjem Zakonu o komunalnom gospodarstvu, vrijednost boda komunalne naknade (B) je bila jednaka„mjesečnoj visini komunalne naknade po m2 korisne površine stambenog prostora u prvoj zoni“ općine, no sada je ona propisana na godišnjoj razini.

Temeljem članka 11. Zakona o pravu na pristup informacijama, jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

S ciljem da se širi krug zainteresiranih osoba s područja Općine Matulji uključi u pripremu konačnog Nacrta prijedloga Odluke o vrijednosti boda komunalne naknade, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

Javno savjetovanje otvoreno je od 06.10.2018. do 22.10.2018. godine, odnosno u trajanju kraćem od 30 dana budući je člankom 129. Zakona o komunalnom gospodarstvu, propisano da važeća Odluka o vrijednosti boda komunalne naknade (B) vrijedi do isteka kalendarske godine za koju je donesena, te da je jedinica lokalne samouprave u obvezi donijeti novu Odluku o vrijednosti boda komunalne naknade (B) najkasnije 30 dana prije dana isteka kalendarske godine za koju su doneseni trenutno važeći Program gradnje objekata i uređaja komunalne infrastrukture, Program održavanja komunalne infrastrukture i Odluka o vrijednosti boda komunalne naknade (B) doneseni do stupanja na snagu Zakona o komunalnom gospodarstvu.

Vezano uz navedeno a s obzirom da su u tijeku pripreme na izradi prijedloga Programa održavanja komunalne infrastrukture za 2019. godinu kao i prijedloga Programa gradnje objekata i uređaja komunalne infrastrukture za 2019. godinu te prijedlog Proračuna 2019. godine i Projekcije 2020.-2021 godine predlaže se kraći rok trajanja savjetovanja.

|  |
| --- |
| **Rok za očitovanje zainteresirane javnosti je zaključno s danom 22. listopada 2018. godine.** |
| **Adresa e-pošte na koju se šalju očitovanja zainteresirane javnosti:****opcina.matulji@matulji.hr** |